
 П Р О Ц Е Д У Р А 

за признаване повишаване на квалификацията на педагогическите специалисти



І. В кои случаи може да се подават документи за признаване на квалификацията на педагогическите специалисти.
1. Лицето, представящо документите е педагогически специалист.
2. Лицето е участвало в квалификационна форма:
2.1. Проведена от организации, които не са посочени в чл.42 на Наредба 15/22.07.2019г. за статута и професионалното развитие на учителите, директорите и другите педагогически специалисти, т.е. организации, които не са:
а/специализирани обслужващи звена, висши училища и научни организации; 
б/обучителни организации, чиито програми за обучение са одобрени от министъра на образованието и науката и са вписани в информационен регистър.
2.2. Организации извън посочените в чл. 43 в друга държава членка или трета държава може да се извършва от международни научни организации, неправителствени организации или от чуждестранни висши училища, разкрити в съответствие със законодателството на другата държава въз основа на сключени междуправителствени спогодби, международни договори, по които Републик
Проведена от организации в друга държава членка или в трета държава извън определените по чл. 43, се представят в превод на български език от лице, извършващо преводи по реда на глава трета от Правилника за легализациите, заверките и преводите на документи и други книжа, утвърден с Постановление № 184 на Министерския съвет от 1958 г. (обн., ДВ, бр. 73 от 1958 г.; изм. и доп., бр. 10 от 1964 г., бр. 77 от 1976 г., бр. 98 от 1982 г., бр. 77 от 1983 г., бр. 103 от 1990 г. и бр. 95 от 2017 г.; изм., бр. 7 от 2019 г.). 
Документите по ал. 6, както и допълнително изисканите документи по ал. 5 се легализират, превеждат и заверяват в съответствие с Конвенцията за премахване на изискването за легализация на чуждестранни публични актове, с подписаните договори между Република България и държавата, в която са издадени, или по реда на Правилника за легализациите, заверките и преводите на документи и други книжа.
2.3. Организационните форми за повишаване на квалификацията са: 
1. за продължаващата квалификация:
 а) курсове, семинари, тренинги, школи, практикуми, лектории, уебинари; 
б) специализации, свързани с методическата, педагогическата, психологическата подготовка на педагогическите специалисти, с конкретна предметна област или с управление на образованието;
 в) професионално-педагогическа специализация по чл. 60, ал. 1, т. 2; 
г) майсторски клас като интерактивна форма на обучение на учителиноватори чрез представяне на педагогическите им постижения, споделяне на положителен професионален опит, обсъждане на актуални тенденции и прилагане на иновативни технологии и практики; 
д) форуми (научно-практически конференции, пленери, кръгли маси) за представяне на резултати от проучвания, изследователска и творческа дейност, за професионална изява и представяне на добри, иновативни практики или постижения; 
2. за вътрешноинституционалната квалификация: 
а) лектории, вътрешноинституционални дискусионни форуми;
 б) открити практики, методическо подпомагане, презентации на творчески проекти; 
в) резултати и анализи на проведени педагогически изследвания и постижения; г) споделяне на иновативни практики.
2.4. Във връзка с условията, посочени в чл.49, ал.3 от наредбата за присъждане на 1 квалификационен кредит е необходимо да се представят  документи, удостоверяващи:
а/участие в обучение с продължителност 16 академични часа, от които не по-малко от 8 академични часа са присъствени, включително и при синхронно обучение от разстояние в електронна среда;
 б/. подготовка, представяне и публикуване на доклад от педагогически форум от международно, национално или регионално ниво;
 в/ научна или научно-методическа публикация в специализирано издание.
г/ по компетентностите от професионалния профил на педагогическия специалист- посочени в Приложение към Наредба №15/22.07.2019г.

ІІ. Подаване на документи:
1. Заявленията може да се подават от 1-во до 10-о число на февруари и юли
2. В РУО-Враца , стоя 302- при председателя на комисията, а при негово отсъствие- при член на комисията, за предварителен преглед пълнотата на представените документи.
3. При подаване на заявлението лицето представя за сверяване на данните лична карта, както и оригиналите на документите по ал. 1. 
4. Не се приема за разглеждане заявление, към което не са приложени изискуемите документи или лицето не представи оригиналите им. 
5. Допълнително при необходимост се представят и други документи, посочени от комисията по чл. 52, ал. 1.
6. Лицето подава следните документи:
· Заявление по образец/ Приложение № 16 от Наредба № 15/22.07.2019г./ до началника на съответното РУО;
· Копие от документи, удостоверяващи повишаването на квалификацията, включително и по международни и национални програми, от които е видно съдържанието, продължителността на проведеното 
· обучение или участието му в семинар, конференция или друга форма с доклад, съобщение, презентация.
      7.Началникът на регионалното управление на образованието признава повишаването на квалификацията на педагогическите специалисти, проведена от организации извън определените по чл. 43, в срок до 7 дни от подаване на заявлението и приложените към него документи, като издава удостоверение за признаване на квалификационни кредити (приложение № 28).
Срокът за произнасяне по ал. 1 може да бъде удължен, в случай че се налага да бъдат изискани допълнително документи.
       8. Началникът на регионалното управление по образованието определя комисия, съставена от не по-малко от трима експерти в регионалното управление на образованието.
Комисията по ал. 1 разглежда заявлението и приложените към него документи, като:
1. установява легитимността на организацията, която е извършила обучението за повишаване на квалификацията или е провела форма за повишаване на квалификацията по чл. 46, т. 1, буква "д", на която е представено научно съобщение или доклад;
2. приравнява академичните часове от обучението към броя на квалификационните кредити;
3. установява участието във форми за повишаване на квалификацията по чл. 46, т. 1 с доклад или научно съобщение след публикуването им в специализирано издание.
4.За заседанията на комисията се изготвя протокол. Комисията по ал. 1 представя протокола и доклад до началника на регионалното управление на образованието с предложение за признаване или за отказ за признаване.

     9. Началникът на регионалното управление на образованието отказва признаване, когато:
1. е установено, че организацията, извършила обучението или провела форма за повишаване на квалификацията по чл. 46, т. 1, буква "д", не е легитимна - не съответства на посочените в чл. 50, ал. 2 или 3 организации или институции;
2. придобитата квалификация не е свързана с компетентности от професионалния профил на съответния педагогически специалист.
3. Отказът по ал. 1 се мотивира. Началникът на съответното регионално управление на образованието писмено уведомява заинтересованото лице за отказа.
4.Процедурата по признаване на кредити за повишаването на квалификацията на педагогическите специалисти може да се организира от началника на регионалното управление на образованието в електронен формат при спазване изискванията на Закона за електронния документ и електронните удостоверителни услуги и на Закона за защита на личните данни.
5. Удостоверенията се получават в РУО-Враца, лично/ ако, в заявлението не е посочено друго/ след уведомяването на лицето за признатото повишаване на квалификацията.

